Diari Oficial de la Generalitat Valenciana


Sumari del DOGV 9111, del 21-06-2021 (2021/6246)

Notificació de la sentència dictada en el procediment ordinari número 313/2018.
-------------------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6246


Organisme emissor
:   Jutjat de Primera Instància Número 4 de Ontinyent

Tipus de document
:   Edicte

Notificació de la sentència dictada en el procediment ordinari número 313/2018. [2021/6246]  
María Carmen Terradez Murillo, lletrada de l'Administració de justícia del Jutjat de Primera Instància i Instrucció número 4 d'Ontinyent, faig saber que en les actuacions de procediment Ordinari [ORD] seguit sota el número 313/2018 s'ha dictat una sentència de data 30/06/2020, que té l'encapçalament i la part dispositiva, literalment, com diu a continuació:   
  
«Sentència número 76/2020  
Jutge que la dicta: Juan Manuel Gómez Forker.   
Lloc: Ontinyent.   
Data: 30 de juny de 2020.   
Juan Manuel Gómez Forker, jutge del Jutjat de Primera Instància i Instrucció número 4 d'Ontinyent, he vist aquestes actuacions de judici ordinari número 313/2018, sobre una reclamació de quantitat, en què han sigut parts intervinents, com a demandant, Unión de Créditos Inmobiliarios, SA, representada per la procuradora Nuria Ferragud Chambó i assistida per l'advocat Antonio Pérez-Manglano Ordovás; com a demandades, Ana Paula Alves i Josefa Alarcón López, en situació de rebel·lia processal; i he dictat aquesta Sentència d'acord amb els següents:  
«Estime substancialment la demanda formulada per Unión de Créditos Inmobiliarios, SA, representada per la procuradora Nuria Ferragud Chambó i assistida per l'advocat Antonio Pérez-Manglano Ordovás; contra Ana Paula Alves i Josefa Alarcón López, en situació de rebel·lia processal:  
1) Declare la resolució del contracte de préstec hipotecari subscrit entre la part actora com a prestadora i les demandades com a prestatàries, el dia 4 de maig de 2009, segons escriptura pública autoritzada pel notari de València Miguel Estrems Vidal, número 1093 de protocol.   
  
2) Declare nul·la, per abusiva, l'estipulació sisena del contracte de crèdit hipotecari, quant al tipus d'interés moratori establit en aquesta, i en conseqüència queda sense efecte.   
3) Condemne les demandades al pagament de la totalitat de les quantitats degudes per principal i interessos ordinaris reportats, que ascendeix a la suma de 213.332,63 euros a data 1 de gener de 2018, amb més l'interés moratori, que consistirà en el tipus d'interés remuneratori pactat (euribor més 1,60), calculat des de la data de tancament del compte del préstec (1 de gener de 2018) i fins al seu complet pagament.   
  
4) Condemne les demandades al pagament de les costes causades.  
  
Notifiqueu aquesta resolució a les parts, feu-los saber que contra aquesta es pot interposar un recurs d'apel·lació en un termini de 20 dies davant aquest jutjat per a l'audiència provincial (arts. 455 i següents LEC). Juntament amb l'escrit d'interposició s'haurà de presentar el document acreditatiu d'haver-se constituït depòsit per import de cinquanta euros (50 euros) en el compte d'aquest jutjat (D. A. 15 LOPJ, en la redacció donada per la LO 1/2009, de 3 de novembre), sense el qual no s'admetrà a tràmit el recurs. Així mateix i si és el cas, haurà d'adjuntar-se el model 696 d'autoliquidació de la taxa per l'exercici de la potestat jurisdiccional degudament validat.   
  
Aquesta és la meua sentència, que jutge en primera instància, i que pronuncie, mane i signe. En done fe.»  
  
La sentència ha sigut complementada per la interlocutòria de data 06/07/2020, l'antecedent de fet primer ha quedat redactat com consta en aquesta interlocutòria, s'ha afegit un fonament de dret cinqué i el fonament de dret «quart» amb relació a les costes, passarà a ser el fonament de dret sisé.   
I perquè valga de notificació a les demandades Ana Paula Alves i Josefa Alarcón López, en parador desconegut, estenc aquest edicte.  
  
Ontinyent, 23 de febrer de 2021.- La lletrada de l'Administració de justícia: María Carmen Terradez Murillo.